Witheritt

Witheritt er eit kvitt eller gråkvitt mineral som består av bariumkarbonat, BaCO3. Det tilhøyrer aragonitt-gruppa. Det finst på ertsgangar, særleg i England. Det vert nytta til framstilling av andre bariumsambindingar og dessutan i glas- og keramikkindustrien.

Witheritt vart kalla opp etter William Withering (1741-1799), ein engelsk lege og naturforskar som i 1784 publiserte undersøkingane sine om det nye mineralet. Han kunne syne at baritt og det nye mineralet var to forskjellige mineral.

Kjelder
Witheritt. (15. februar 2009). I Store norske leksikon. Henta 14. februar 2014 frå http://snl.no/witheritt.

Bakgrunnsstoff

kategori:Bariummineral
kategori:Karbonatmineral
kategori:Ortorombiske mineral